
Vinkovci, kolovoz 2025.
1. OPĆI PODACI

1.1.  Podaci o naručitelju
Naziv naručitelja:			Centar za rehabilitaciju Mala Terezija 
Sjedište naručitelja:			Vladimira Gortana 16, 32100 Vinkovci
OIB naručitelja:			54117433109
Broj telefona naručitelja:		032 337 761; 032 337 760
Broj telefaksa naručitelja:		032 337 761
e-mail naručitelja:			malaterezija@gmail.com

1.2.  Osoba zadužena za komunikaciju s ponuditeljima
Kontakt osoba:				Goran Landić
Adresa:					Vladimira Gortana 16, 32100 Vinkovci 
Telefon:				032 337 761; 032 337 760;  0981985552
e-mail:					korisnik323@socskrb.hr

1.3.  Evidencijski broj nabave:		T 01

1.4.  Sukob interesa

Sukladno članku 80.  Zakona o javnoj nabavi ( „Narodne novine“ broj 120/16,114/22), a vezano uz odredbe članka 76. i 77. ZJN i sprečavanja sukoba interesa , Naručitelj je u sukobu interesa sa sljedećim gospodarskim subjektom: 1.OPG D&D, Vinkovci.

1.5. Vrsta postupka javne nabave		Jednostavna nabava

1.6.  Procijenjena vrijednost nabave	20.000,00 eura bez PDV-a

1.7.  Vrsta ugovora
Sa odabranim ponuditeljem Naručitelj će sklopiti ugovor o izradi projektne dokumentacije.

2. PODACI O PREDMETU NABAVE

2.1.  Opis predmeta nabave
Predmet nabave je Usluga izrade projektno-tehničke dokumentacije za uklanjanje postojećih te   izgradnju i opremanje novih zgrada za organizirano stanovanje , na lokacijama Ivana Kukuljevića Sakcinskog 37, Vinkovci i Alojzija Stepinca 90, Vinkovci, u sklopu provedbe projekta Deinstitucionalizacije i transformacije Centra za rehabilitaciju Mala Terezija uključujući provedbu upravno-pravnih postupaka potrebnih za ishođenje građevinske dozvole u ime investitora.
Detaljan opis i obuhvat usluge koja je predmet nabave, te obveze odabranog ponuditelja sadržani su u Prilogu 1. Projektni zadatak koji je sastavni dio ovog Poziva na dostavu ponude.

2.2.  Količina predmeta nabave    
Opseg, vrsta i količina predmeta nabave specificirani su u Projektnom zadatku koji čini Prilog 1. ovog Poziva 
Ponuditelj mora ponuditi cjelokupni predmet nabave prema Projektnom zadatku.
Nepotpune ponude neće se razmatrati.

2.3. Troškovnik
Troškovnik je sastavni dio Dokumentacije o nabavi. 
Ponuditelji su obvezni u cijelosti ispuniti važeći izvorni troškovnik s jediničnim i ukupnim cijenama. Jedinične cijene stavke troškovnika i ukupna cijena moraju biti zaokružene na dvije decimale. Stavke troškovnika moraju biti ispunjene. Prilikom popunjavanja troškovnika cijena stavke izračunava se kao umnožak količine stavke i jedinične cijene stavke. 
Ponuditelj ne smije mijenjati opise predmeta nabave, niti dopisivati stupce, mijenjati sadržaj tehničkih specifikacija i troškovnika (opis stavke, jedinicu mjere i količinu), u suprotnom će se smatrati da je takav izmijenjeni troškovnik suprotan Dokumentaciji o nabavi.

2.4.  Mjesto izvršenja ugovora
Ured odabranog ponuditelja.
Odabrani ponuditelj je obavezan prisustvovati koordinacijskim sastancima koji će se održavati po potrebi, odnosno po pozivu Naručitelja, u prostorijama na adresi sjedišta Naručitelja Vladimira Gortana 16, 32100 Vinkovci, a povremeno i na lokacijama zgrada čije projektiranje je predmet ove nabave.

2.5.  Trajanje ugovora i rok izvršenja predmeta nabave
Rok za izradu projektno-tehničke dokumentacije na lokacijama Ivana Kukuljevića Sakcinskog 37 u Vinkovcima i Alojzija Stepinca 90 u Vinkovcima počinje teći po potpisu Ugovora.

· Rok za izradu Projekata uklanjanja postojećih građevina , Idejnih rješenja za dvije navedene lokacije  i ishođenja potrebnih uvjeta /uvjeta priključenja je 30 kalendarskih dana od dana potpisa Ugovora.
· Rok za prijavu Glavnih projekata za izdavanje građevinskih dozvola za dvije navedene lokacije je 30 kalendarskih dana od dana ishođenja posebnih uvjeta/uvjeta priključenja.
· Rok za izradu Izvedbenih projekata s troškovnicima radova i opreme te projekata unutarnjeg uređenja /opremanja za dvije navedene lokacije je 30 kalendarskih dana od datuma predaje Glavnih projekata na sustav e-dozvola.

Izrada projektno-tehničke dokumentacije smatra se izvršenom predajom Naručitelju u ugovorenom obliku i broju primjeraka, svih sastavnica projektno-tehničke dokumentacije, te predajom suglasnosti, rješenja, dozvola, odnosno potvrda nadležnih upravnih tijela o čemu se potpisuje zapisnik o primopredaji projektno-tehničke dokumentacije za dvije navedene lokacije.

Za ispunjenje obveza iz ugovora o nabavi na odgovarajući način primjenjivat će se odredbe zakona kojim se uređuju obvezni odnosi.

Prije dostave ponude, potencijalnim ponuditeljima se nudi mogućnost pregleda lokacija za koju će se izrađivati projektna dokumentacija. Pregled je moguće obaviti tijekom roka za  dostavu ponuda i to radnim danom od ponedjeljka do petka u vremenu od  09:00 do 13:00 sati,  uz  prethodnu  najavu  dan  ranije  radi  dogovora  o  terminu  pregleda.  Posljednjeg  dana  roka  za  dostavu ponude nije moguće izvršiti pregled lokacije. 

Ponuditelji na svoj trošak obavljaju pregled lokacija za koju će se izrađivati projektna dokumentacija,  kako bi za sebe i na vlastitu odgovornost prikupili sve informacije koje su potrebne za izradu  ponude. 

Predajom ponude smatra se da je Ponuditelj upoznat sa stanjem lokacija, neovisno od toga da li  je lokaciju obišao, te Ponuditelj na osnovu neupoznatosti s uvjetima na lokaciji ne može tražiti naknadne izmjene ponude.


3. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

3.1.  Sposobnost za obavljanje profesionalne djelatnosti
Ponuditelj mora dokazati svoju sposobnost za obavljanje profesionalne djelatnosti i u tu svrhu dostaviti 
Izvadak o upisu u sudski, obrtni, strukovni ili drugi odgovarajući registar države svog sjedišta ne stariji od 30 dana od dana objave Poziva na dostavu ponude.

4. KRITERIJI ZA KVALITATIVNI ODABIR GOSPODARSKOG SUBJEKTA

4.1.  Osnove za isključenje gospodarskog subjekta iz postupka jednostavne nabave, te dokumenti na temelju kojih se utvrđuje postoje li razlozi za isključenje


4.1.1. Naručitelj će isključiti gospodarskog subjekta iz postupka nabave ako utvrdi da je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:
a) sudjelovanje u zločinačkoj organizaciji, na temelju
· članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
· članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
b) korupciju, na temelju
· članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
· članka   294.a   (primanje   mita   u   gospodarskom   poslovanju),   članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
c) prijevaru, na temelju
· članka  236.  (prijevara),  članka  247.  (prijevara  u  gospodarskom  poslovanju),  članka  256.  (utaja poreza ili carine) i članka 258. (subvencijska prijevara) Kaznenog zakona
· članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
d) terorizam ili kaznena djela povezana s terorističkim aktivnostima, na temelju
· članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
· članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
e) pranje novca ili financiranje terorizma, na temelju
· članka 98. (financiranje terorizma) i članka 265. (pranje novca) Kaznenog zakona
· pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
f) dječji rad ili druge oblike trgovanja ljudima, na temelju
· članka 106. (trgovanje ljudima) Kaznenog zakona
· članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00,  129/00,  51/01,  111/03,  190/03,  105/04,  84/05,  71/06,  110/07,  152/08,  57/11,  77/11  i 143/12)
Za potrebe utvrđivanja okolnosti iz ove točke gospodarski subjekt u ponudi dostavlja Izjavu o nekažnjavanju ne stariju od trideset dana od dana objave Poziva na dostavu ponude.
Predložak  izjave o nekažnjavanju nalazi se u prilogu ove Dokumentacije.

4.1.2. Javni naručitelj može isključiti gospodarskog subjekta iz postupka javne nabave ako:

1. je došlo do  kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi 
2.  je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima 
3. je gospodarski subjekt kriv za teški profesionalni propust koji dovodi u pitanje njegov integritet 
4. je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja 
5. sukob interesa u smislu poglavlja 8. glave III. dijela prvog Zakona o javnoj nabavi ne može učinkovito ukloniti drugim, manje drastičnim mjerama 
6. se narušavanje tržišnog natjecanja, zbog prethodnog sudjelovanja gospodarskog subjekta u pripremi postupka nabave, kako je navedeno u članku 199. Zakona o javnoj nabavi, ne može ukloniti drugim, manje drastičnim mjerama 
7. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija 
8. je gospodarski subjekt kriv za ozbiljno pogrešno prikazivanje činjenica pri dostavljanju   podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente 
9. je gospodarski subjekt pokušao na nepropisan način utjecati na postupak odlučivanja javnog                     Naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora. 

4.2. [bookmark: _Hlk194050799]Gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje
Naručitelj će isključiti gospodarski subjekt iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.  

Javni naručitelj će kao dostatan dokaz da ne postoje osnove za isključenje iz točke 4.2. ovog poziva na dostavu ponude o nabavi prihvatiti:  
 
Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključivanje stavka 4.2. ovog poziva na dostavu ponude – ne stariju od trideset dana od dana objave Poziva na dostavu ponuda (Potvrda Porezne uprave o stanju duga ili jednakovrijedni dokument nadležnog tijela države sjedišta gospodarskog subjekta – kojom ponuditelj mora dokazati da nema duga po osnovi poreznih obveza i obveza za mirovinsko i zdravstveno osiguranje).  


5. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA 

· Preslika ovlaštenja Hrvatske komore inženjera građevinarstva/ovlaštenja Hrvatske komore inženjera arhitekture za nadzornog inženjera za građevinske radove/arhitektonske radove kako bi se sukladno Zakonu o poslovima i djelatnostima prostornog uređenja i gradnje (Narodne Novine 78/15, 118/18, 110/19) imao pravo izvršavati predmetni ugovor ili jednakovrijedan dokument.  
· Preslika ovlaštenja Hrvatske komore inženjera elektrotehnike za nadzornog inženjera za elektrotehničke radove kako bi sukladno Zakonu o poslovima i djelatnostima prostornog uređenja i gradnje (Narodne Novine 78/15, 118/18, 110/19) imao pravo izvršavati predmetni ugovor ili jednakovrijedan dokument.  
· Preslika ovlaštenja Hrvatske komore inženjera strojarstva za nadzornog inženjera za strojarske radove kako bi sukladno Zakonu o poslovima i djelatnostima prostornog uređenja i gradnje (Narodne Novine 78/15, 118/18, 110/19) imao pravo izvršavati predmetni ugovor ili jednakovrijedan dokument. 
· Preslika ovlaštenja za ovlaštenog inženjera geoinženjerske struke kako bi sukladno Zakonu o obavljanju geodetske djelatnosti (NN 152/08, 61/11 i 56/13) i Pravilniku o geodetskom projektu (NN 12/2014) imao pravo izvršavati predmetni ugovor ili jednakovrijedan dokument. 

Dokaze definirane ovom točkom Poziva dostavlja samo odabrani ponuditelj na poziv Naručitelja u primjerenom roku ne duljem od pet (5) kalendarskih dana, a prije potpisivanja ugovora. Ukoliko odabrani ponuditelj ne dostavi tražene dokumente, smatrat će se da je odustao od svoje ponude te će u tom slučaju Naručitelj odabrati sljedeću najnižu ponudu. 
Zahtijevane dokumente moguće je priložiti u neovjerenoj preslici, izvornicima ili ovjerenim preslikama. Neovjerenom preslikom smatra se i neovjereni ispis elektroničke isprave.  

Kao dokaz sposobnosti  pod navedenom točkom Ponuditelj uz ponudu  dostavlja popis tehničkih stručnjaka potrebnih za izvršenje ugovora.

6. PODACI O PONUDI

6.1.  Sadržaj i način izrade
Pri izradi ponude ponuditelj se mora pridržavati zahtjeva i uvjeta iz ove Dokumentacije o nabavi.
Pri izradi ponude ponuditelj ne smije mijenjati i nadopunjavati tekst Dokumentacije o nabavi.
Ponuditelj predaje ponudu potpisanu i ovjerenu pečatom na za to predviđenim mjestima od strane ovlaštene osobe ponuditelja, slijedećim redoslijedom:
1. sadržaj ponude 
2. ponudbeni list
3. dokumenti:
· Izvadak iz upisa u sudski, obrtni, strukovni ili drugi odgovarajući registar  ne striji od 30 dana  od dana slanja poziva
· Izjava o nekažnjavanju ne stariju od 30 dana od dana objave poziva ( obrazac u privitku Poziva)
· Izjava o nepostojanju okolnosti iz članka 254.ZJN 2016 ne stariju od 30 dana od dana objave poziva ( obrazac u privitku Poziva)
· Potvrda porezne uprave o stanju obveza ne starija od 30 dana od dana objave poziva
· Vlastoručno potpisanu izjavu gospodarskog subjekta da će imati na raspolaganju tehničke stručnjake imenom i prezimenom (navedene pod točkom 5. Poziva za dostavu ponude) potrebne za izvršenje usluge izrade  projektne dokumentacije  

6.2. Ispravci u ponudi
Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.
7. NAČIN ODREĐIVANJA CIJENE
Ponuditelj dostavlja ponudu s cijenom u eurima.
U cijenu ponude bez poreza na dodanu vrijednost moraju biti uračunati svi troškovi i popusti potrebni za izvršenje usluge sukladno Dokumentaciji o nabavi. Jedinična cijena je nepromjenjiva.
Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku troškovnika, te cijenu ponude bez poreza na dodanu vrijednost, na način kako je to određeno troškovnikom, kao i upisati cijenu ponude bez poreza na dodanu vrijednost, iznos poreza na dodanu vrijednost i cijenu ponude s porezom na dodanu vrijednost.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, ponuditelj na mjesto predviđeno za upis cijene ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
Naručitelj ne može koristiti pravo na pretporez, pa će sukladno tome uspoređivati cijene s PDV-om.
Kada cijena ponude bez poreza na dodanu vrijednost izražena u troškovniku ne odgovara cijeni ponude bez poreza na dodanu vrijednost izraženoj u Uvezu ponude, vrijedi cijena ponude bez poreza na dodanu vrijednost izražena u troškovniku.

8. NAČIN PROMJENE CIJENA
	Primijenit će se klauzula o nepromjenjivosti cijena za vrijeme važenja ugovora.

9. NAČIN I ROK PLAĆANJA
Plaćanje će se obavljati u roku od 30 dana od dana primitka elektroničkog računa s priloženim potpisanim zapisnikom o izvršenim uslugama prema troškovniku na poslovni račun Ponuditelja.
Na elektroničkom računu se obavezno navodi broj ugovora.
Naručitelj isključuje mogućnost plaćanja predujma, kao i traženje sredstava osiguranja plaćanja. 
 
10. VRSTA, SREDSTVO JAMSTVA I UVJETI JAMSTVA

10.1. Jamstvo za uredno ispunjenje ugovora
[bookmark: _Hlk204587680][bookmark: _Hlk178323822]Odabrani ponuditelj s kojim će biti sklopljen ugovor dužan je prije sklapanja ugovora  Naručitelju dostaviti jamstvo za uredno ispunjenje ugovora za slučaj povrede ugovornih obveza. Jamstvo se izdaje u obliku bjanko zadužnice potpisane od strane ovlaštene osobe za zastupanje i potvrđene od strane javnog bilježnika u iznosu od 10% (deset posto) vrijednosti ugovora sa PDV-om. 

11. KRITERIJ ZA ODABIR PONUDE
Kao najpovoljnija ponuda bit će odabrana ponuda sa najnižom cijenom. 
Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. 
Naručitelj uspoređuje cijene ponude s PDV-om.

12. ROK VALJANOSTI PONUDE
Rok valjanosti ponude je 30 dana.

13. NAČIN, DATUM, VRIJEME I MJESTO DOSTAVE I OTVARANJA PONUDE
Ponuda se može dostaviti putem pošte ili osobnom dostavom u zatvorenoj omotnici na kojoj mora  biti naznačeno:
NAZIV I ADRESA PONUDITELJA
 te adresa i oznaka slijedećeg sadržaja:

Centar za rehabilitaciju Mala Terezija, Vladimira Gortana 16, 32100 Vinkovci

„USLUGA IZRADE PROJEKTNO-TEHNIČKE DOKUMENTACIJE T 01“
„NE OTVARAJ“

-	najkasnije do 04.rujna 2025. godine zaključno do 12,00 sati.

Ponude pristigle istekom roka za dostavu ponuda neće se otvoriti već će se označiti  kao zakašnjelo pristigla ponuda, te će se odmah vratiti gospodarskom subjektu koji ju je dostavio. 
Otvaranje ponuda nije javno.

14. IZMJENA, DOPUNA I POVLAČENJE PONUDE
Ponuditelj može do isteka roka za dostavu ponuda dostaviti izmjenu i/ili dopunu ponude.
Izmjena i/ili dopuna ponude dostavlja se na isti način kao i osnovna ponuda s obveznom naznakom da  se radi o  izmjeni i/ili dopuni ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. Ponuda se ne može mijenjati ili povući nakon isteka roka za dostavu ponuda.

15. ODLUKA O ODABIRU
Odluku o odabiru najpovoljnije ponude Naručitelj će donijeti u roku od 15 dana od dana isteka roka za dostavu ponuda i bit će objavljena na web stranicama Naručitelja. 
 
16. DRUGI POTREBNI PODACI
Dokumentacija o nabavi sadrži  obrasce, predloške zahtijevanih dokumenata, izjava.
Dokumentacija  o nabavi se ne naplaćuje. Ponuditelj će snositi sve troškove u svezi njegovog sudjelovanja u postupku nabave. 
Od ponuditelja se očekuje da pažljivo prouče ovu Dokumentaciju o nabavi, te da u ponudbenu dokumentaciju prilože i uvežu  redoslijedom sve potrebne dokaze, potvrde, izjave i obrasce kako je navedeno  u Dokumentaciji za nadmetanje.



KLASA: 406-01/25-03/17
URBROJ: 2196-111-01-01-25-3

U Vinkovcima, 28.kolovoz  2025.
Povjerenstvo za provedbu
postupka jednostavne nabave


